สุโขทัย-กรุงเทพฯ ชิงเมือง ครีเอทีฟโลก ชูศิลปวัฒนธรรม-หัตถกรรมพื้นบ้าน
เพิ่มมูลค่างานปั้น-เครื่องเงิน-สังคโลก,นายทวีพงษ์ วิชัยดิษฐ ผู้อำนวยการองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรือ อพท. เปิดเผยว่า อพท.ได้รับการยืนยันจากกระทรวงวัฒนธรรมแล้วว่าได้คัดเลือกจังหวัดสุโขทัย ซึ่งเป็นพื้นที่พิเศษเพื่อการท่องเที่ยวอย่างยั่งยืนภายใต้การดูแลของ อพท. ส่งเข้าประกวดให้เป็นเครือข่ายเมืองสร้างสรรค์โลก หรือครีเอทีฟ ซิตี้ ขององค์การการศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก ควบคู่กับกรุงเทพมหานคร โดยยูเนสโกจะมีการคัดเลือก ก่อนประกาศผลออกมาให้ทราบอย่างเป็นทางการในช่วงประมาณเดือน พ.ย.2562 นี้,ทั้งนี้ ก่อนหน้านี้ อพท.ได้เสนอให้กระทรวงวัฒนธรรมพิจารณารายชื่อ 3 จังหวัดภายใต้ความดูแล คือ สุโขทัย น่าน และสุพรรณบุรี เพื่อส่งเข้าประกวดเป็นเมืองสร้างสรรค์โลกกับยูเนสโก ขณะที่ ล่าสุดทางสุโขทัยถูกเลือกมาจังหวัดเดียวก่อน เพราะเห็นว่าเป็นจังหวัดที่มีความพร้อมที่จะเสนอให้เป็นเมืองครีเอทีฟด้านศิลปวัฒนธรรม หัตถกรรมและศิลปะพื้นบ้าน เนื่องจากมีความน่าสนใจ เพราะเป็นเมืองที่มีงานปั้น การทำเครื่องเงิน เครื่องสังคโลกที่มีชื่อเสียงของประเทศไทย,ตอนนี้ต้องรอลุ้นว่า ในช่วงปลายปีนี้ยูเนสโกจะเลือกทั้ง 2 เมืองของไทยหรือไม่ โดยหนึ่งในนั้นก็เป็นเมืองที่ อพท. ดูแล และพยายามพัฒนาให้เป็นเมืองครีเอทีฟมาโดยตลอดอย่างสุโขทัย ที่เห็นว่า มีความเหมาะสมและมีความพร้อมหลายๆ ด้าน ส่วนอีก 2 จังหวัด คือ น่าน และสุพรรณบุรี นั้น แม้ตอนนี้จะไม่ได้รับการคัดเลือกให้เสนอชื่อเข้าประกวด ก็ต้องกลับมาพัฒนาใหม่ให้มีความพร้อมมากขึ้น ซึ่งในอีก 2 ปีจากนี้ จะส่งทั้ง 2 จังหวัดไปประกวดกับยูเนสโกอีกครั้ง เพราะ จ.น่าน มีหัตถกรรม ผ้าทอโบราณที่มีชื่อเสียง ขณะที่สุพรรณบุรี ได้เสนอเป็นเมืองครีเอทีฟแห่งดนตรี เพราะมีดนตรีไทยที่มีชื่อเสียง เช่น เพลงฉ่อย และเพลงอีแซว ที่เป็นเอกลักษณ์ของประเทศ,ทั้งนี้ ในช่วงที่ผ่านมา ในปี 2558 จังหวัดภูเก็ต ถูกยกให้เป็นเมืองแห่งอาหาร และปี 2560 จังหวัดเชียงใหม่ เป็นเมืองแห่งหัตถกรรมและศิลปะพื้นบ้าน ถ้าหากไทยรับการขึ้นทะเบียนจากยูเนสโกเพิ่มเติม ก็ช่วยให้ประเทศไทยเป็นหนึ่งในประเทศที่มีชื่อเสียงกับการเป็นเมืองครีเอทีฟของโลก.
นายทวีพงษ์ วิชัยดิษฐ ผู้อำนวยการองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรือ อพท. เปิดเผยว่า
กระทรวงวัฒนธรรม,สุโขทัย,ประกวด,เมืองสร้างสรรค์,ครีเอทีฟ ซิตี้,สหประชาชาติ,การท่องเที่ยว